Diest
<s>Diest je grad i općina od 24,370 stanovnika u sredini Belgije u flandrijskoj Provinciji Flamanski Brabant</s>

<s>Geografske karakteristike</s>

<s>Diest se nalazi na trasi autoputa Köln-Maastricht-Leuven-Bruxelles.</s><s>Prostire se duž lijeve (južne) obale rijeke Demer, udaljen 60 km jugoistočno od Bruxellesa.</s>

<s>Općina se sastoji od gradova; Deurne, Kaggevinne, Molenstede, Schaffen, Webbekom i Diest, koji je centar općine.</s>

<s>Poznat je po beginažu koji je osnovan 1253. i djelovao sve do francuske aneksije 1796.</s><s>On je 1998. uvršten na UNESCO-vu Listu mjesta svjetske baštine u Evropi kao jedan od 13 Flandrijskih Beginaža.</s>

<s>Historija</s>

<s>Diest je niknuo za franačkih vremena, tad je prema legendi sv. Remigije u 7. vijeku podigao malu crkvu u čast svog učitelja sv. Sulpicija.</s>

<s>Prvi put je dokumentiran 877. kao pagus Karolinškog Carstva, a drugi put 1087. u kronici opatije iz Sint-Truidena, u kojoj se navodi neki Otto kao gospodar Diesta.</s><s>Njegovi nasljednici vladali su Diestom sve do 1499., kad je postao domena grofa od Nassaua Engelberta.</s>

<s>Kako se nalazio uz rijeku Demer, koja je za srednjeg vijeka bila odličan put prema Kölnu, od 11. vijeka je poznato trgovište, koje je svoj zenit imalo u periodu od 14. do 15. vijeka.</s>

<s>Članovi Dinastije Oranje-Nassau vladali su Diestom sve do 1795., kad je Prva Francuska Republika anektirala Austrijsku Nizozemsku.</s>

<s>Nakon što je Belgija postala nezavisna između 1837.-1853. podignuti su novi bedemi u strahu od nizozemske invazije, koji su krajem 19. vijeka srušeni.</s>

<s>Pobratimski gradovi 
Diest ima ugovore o pobratimstvu sa slijećim gradovima;
  Breda, Nizozemska
  Dillenburg, Njemačka
  Orange, Francuska</s>

<s>Izvori</s>

<s>Vanjske veze</s>

<s>Diest (službene stranice)</s>

<s>Gradovi u Belgiji
Svjetska baština u Belgiji
Flandrija</s>

